ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ કોચીમાં દેશની પ્રથમ વોટર મેટ્રોની પ્રશંસા કરી
પ્રધાનમંત્રી શ્રી નરેન્દ્ર મોદીએ કોચીમાં દેશની પ્રથમ વોટર મેટ્રોની પ્રશંસા કરી છે.
બંદરો, શિપિંગ અને જળમાર્ગ મંત્રાલય દ્વારા એક ટ્વિટ શેર કરીને, પ્રધાનમંત્રી ટ્વિટ કર્યું; “આ અદ્ભૂત સિદ્ધિ બદલ ખૂબ ખૂબ અભિનંદન! કનેક્ટિવિટીની દિશામાં આ એક પ્રશંસનીય પગલું છે, જે હરિયાળી વૃદ્ધિને પણ મોટું પ્રોત્સાહન આપશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી ભારતીય પોલીસ સેવાના પ્રોબેશનર્સ સાથે સંવાદ કરશે
પ્રધાનમંત્રી શ્રી નરેન્દ્ર મોદી શુક્રવારે, 4 સપ્ટેમ્બર, 2020ના રોજ સવારે 11 વાગ્યે સરદાર વલ્લભભાઇ પટેલ રાષ્ટ્રીય પોલીસ એકેડેમી  ખાતે યોજાનાર દીક્ષાંત પરેડ સમારોહમાં આઈપીએસ પ્રોબેશનર્સ સાથે વિડિયો કોન્ફરન્સના માધ્યમથી વાર્તાલાપ કરશે.
28 લેડી પ્રોબેશનર્સ સહિત 131 આઈપીએસ પ્રોબેશનરોએ એકેડેમીમાં મૂળભૂત અભ્યાસક્રમ ચરણ -1ની 42 અઠવાડિયાની તાલીમ પૂર્ણ કરી છે.
આ પ્રોબેશનરોએ લાલ બહાદુર શાસ્ત્રી રાષ્ટ્રીય પ્રશાસન અકાદમી મસુરી અને તેલંગાણાની ડૉ. મેરી ચન્ના રેડ્ડી માનવ સંસાધન વિકાસ સંસ્થા, હૈદરાબાદમાં આઇ.એ.એસ., આઈ.એફ.એસ. જેવી અન્ય સેવાઓના પ્રોબેશનરો સાથે પોતાનો ફાઉન્ડેશન કોર્સ પૂર્ણ કર્યા પછી તેઓ 17 ડિસેમ્બર, 2018ના રોજ એકેડેમીમાં જોડાયા.
એસવીપી એનપીએમાં બેઝિક કોર્સ તાલીમ દરમિયાન પ્રોબેશનર્સને કાયદા, તપાસ, ફોરેન્સિક્સ, નેતૃત્વ અને સંચાલન, ગુનાહિતશાસ્ત્ર, જાહેર હુકમ અને આંતરિક સુરક્ષા, નીતિશાસ્ત્ર અને માનવાધિકાર, આધુનિક ભારતીય પોલીસ વ્યવસ્થાપન, ફીલ્ડ ક્રાફ્ટ, યુક્તિઓ, શસ્ત્ર પ્રશિક્ષણ અને ફાયરિંગ જેવા વિવિધ ઇન્ડોર અને આઉટડોર વિષયોમાં તાલીમ આપવામાં આવે છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી શ્રીએ એશિયન ગેમ્સ 2022માં પુરુષોની કેનો ડબલ 1000 મીટર સ્પર્ધામાં અર્જુન સિંહ અને સુનિલ સિંહ સલામ દ્વારા પ્રાપ્ત બ્રોન્ઝ મેડલની પ્રશંસા કરી
પ્રધાનમંત્રી શ્રી નરેન્દ્ર મોદીએ અર્જુન સિંહ અને સુનિલ સિંહ સલામને હાંગઝોઉમાં એશિયન ગેમ્સ 2022માં પુરુષોની કેનો ડબલ 1000 મીટર સ્પર્ધામાં બ્રોન્ઝ મેડલ જીતવા બદલ અભિનંદન પાઠવ્યા છે.
પ્રધાનમંત્રી શ્રીએ X પર પોસ્ટ કર્યું:
“એશિયન ગેમ્સમાં મેન્સ કેનો ડબલ 1000 મીટર ઈવેન્ટમાં બ્રોન્ઝ મેડલ જીતવા બદલ અર્જુન સિંહ અને સુનિલ સિંહ સલામને અભિનંદન.
તેઓએ તેમના શાનદાર પ્રદર્શન અને નિશ્ચયથી દેશને ગૌરવ અપાવ્યું છે. તેઓએ લાખો યુવા ભારતીયોને તેમના સપના સાકાર કરવા અને રમતગમતમાં ઉત્કૃષ્ટ દેખાવ કરવા માટે પણ પ્રેરિત કર્યા છે.”
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 211.66 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 26,53,964 ડોઝ આપવામાં આવ્યા
ભારતમાં સક્રિય કેસનું ભારણ 86,591 થયું
સક્રિય કેસનું ભારણ હાલમાં 0.19% છે
સાજા થવાનો દર હાલમાં 98.62% નોંધાયો
છેલ્લા 24 કલાકમાં 9,999 દર્દીઓ સાજા થયા, કુલ વધીને 4,37,93,787 દર્દીઓ સાજા થયા
છેલ્લા 24 કલાકમાં ભારતમાં 9,436 નવા કેસ નોંધાયા
દૈનિક પોઝિટિવીટી દર 2.93% પહોંચ્યો
સાપ્તાહિક પોઝિટિવીટી દર હાલમાં 2.70% છે
કુલ 88.50 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,22,551 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 79
પ્રધાનમંત્રીનું કાર્યાલય
EAMએ મોઝામ્બિકમાં મેડ ઇન ઇન્ડિયા ટ્રેનમાં સવારી કરી
પ્રધાનમંત્રીએ મેક ઇન ઇન્ડિયા ઝુંબેશની પ્રગતિની પ્રશંસા કરી
પ્રધાનમંત્રીએ મેક ઇન ઇન્ડિયા અભિયાન દ્વારા કરાયેલી પ્રગતિ પર ખુશી વ્યક્ત કરી છે. પ્રધાનમંત્રી વિદેશ મંત્રી શ્રી એસ જયશંકરના મોઝામ્બિકન પરિવહન મંત્રી મેટ્યુસ મગાલા સાથે માપુટોથી મચાવા સુધીની ‘મેડ ઇન ઇન્ડિયા’ ટ્રેનમાં સવારી કરવા વિશેના ટ્વીટનો જવાબ આપી રહ્યા હતા.
પ્રધાનમંત્રીએ ટ્વીટ કર્યું:
"આનાથી દરેક ભારતીય ખુશ થશે! @makeinindia વૈશ્વિક પ્રગતિ કરવાનું ચાલુ રાખ્યું છે"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંરક્ષણ મંત્રાલય
આઈએનએસ તીર પર સવાર થયેલ એનસીસી કેડેટ્સ દરિયાપારની વ્યૂહરચનામાંથી પાછા ફર્યા
એનસીસીના નૌકા દળના દેશના જુદા-જુદા ભાગોમાંથી આવતા 14 કેડેટ્સની સાથે દક્ષિણ નૌસેના કમાન્ડ  અંતર્ગત ભારતીય નૌકા દળનું તાલીમ જહાજ આઈએનએસ તીર એ ‘પ્રથમ તાલીમ ટુકડી” ની દરિયાપારની વ્યૂહરચના પૂર્ણ કરીને કોચી પરત ફર્યું છે.
એનસીસી કેડેટ્સ 29 ફેબ્રુઆરી 20ના રોજ આઈએનએસ તીર પર સવાર થયા હતા અને ભારતીય નૌકા દળની વિશેષ ભૂમિકા પર ભાર મૂકીને એક માળખાગત તાલીમ કાર્યક્રમના માધ્યમથી સમુદ્રમાં જીવનના વિવિધ પાસા પર મહત્તમ રીતે તેમને અવગત કરાવવામાં આવ્યા હતા. કેડેટ્સ દ્વારા જહાજ ઉપરની તમામ પ્રવૃત્તિઓમાં ઉત્સાહપૂર્વક ભાગ લેવામાં આવ્યો હતો. પોર્ટ લુઈ, મોરેશિયસ ખાતે જહાજના એક વૃદ્ધાશ્રમના કમ્યુનીટી આઉટરીચ કાર્યક્રમ દરમિયાન કેડેટ્સે પોતાના અદમ્ય ઉત્સાહ અને કાળજીપૂર્વકના વર્તણુક વડે ત્યાના સાથીઓના હૃદય જીતી લીધા હતા. કોવિડ-19ની પરિસ્થિતિના કારણે સંપર્ક મર્યાદિત માત્રામાં થઇ શક્યો હતો. કેડેટ્સને ભારતીય નૌકા દળના અધિકારીઓની સાથે જ જહાજ પર સવાર વિદેશીઓ અને માલદીવ્સ, સેશેલ્સ, બાંગ્લાદેશ, શ્રીલંકા અને મ્યાનમારના તાલીમાર્થીઓ સાથે નિયમિતપણે સંવાદ સાધીને પણ ઘણો લાભ પ્રાપ્ત થયો હતો.
1TS જહાજોની દરિયાપારની વ્યૂહરચના કોવિડ-19 મહામારીના કારણે ટૂંકી કરી દેવામાં આવી હતી અને જહાજ સમુદ્રમાં જ 14 દિવસની ક્વૉરન્ટાઇન સમયગાળાને પૂર્ણ કરીને 04 એપ્રિલ 2020ના રોજ બંદર પર પરત ફર્યું હતું. જહાજ પર સવાર થયેલ સમયગાળા દરમિયાન સામાજિક અંતરની બિનઅનુકૂળતાના કારણે સમગ્ર જહાજ અને તેના કર્મચારીઓ સહિત તમામને એક જ જૂથના માનવામાં આવ્યા અને તમામને એકાંતમાં રાખવામાં આવ્યા. જહાજના ચાલકદળ અને એનસીસી કેડેટ્સ વર્તમાન સમયમાં સાવચેતીના ભાગ રૂપે કરવામાં આવેલ ઉપાયો અંતર્ગત 14 દિવસની એકાંતવાસના સમયગાળામાં રહેલા છે.
RP
(Visitor Counter : 88
માહિતી અને પ્રસારણ મંત્રાલય
શ્રી મનીષ દેસાઈએ પ્રેસ ઈન્ફોર્મેશન બ્યુરોના પ્રિન્સિપલ ડાયરેક્ટર જનરલ તરીકેનો હોદ્દો સંભાળ્યો
શ્રી મનીષ દેસાઈએ આજે પ્રેસ ઈન્ફોર્મેશન બ્યુરો ના પ્રિન્સિપલ ડાયરેક્ટર જનરલ તરીકેનો ચાર્જ સંભાળી લીધો છે. ગઈકાલે શ્રી રાજેશ મલ્હોત્રાની નિવૃત્તિ બાદ શ્રી દેસાઈએ કાર્યભાર સંભાળ્યો છે.
શ્રી મનીષ દેસાઈ, 1989ની બેચના ભારતીય માહિતી સેવા અધિકારી રહ્યા છે. આ અગાઉ, શ્રી દેસાઇએ સેન્ટ્રલ બ્યુરો ઓફ કોમ્યુનિકેશનના પ્રિન્સિપાલ ડીજી તરીકે કામ કર્યું છે, જે સરકારી જાહેરાતો અને આઉટરીચ પ્રવૃત્તિઓનું ધ્યાન રાખે છે.
ત્રણ દાયકા સુધી ફેલાયેલી ઝળહળતી કારકિર્દી દરમિયાન શ્રી દેસાઇએ ડીજી, ફિલ્મ ડિવિઝન, એડિશનલ ડીજી , આઇઆઇએમસી, સીઇઓ, સીબીએફસી સહિત વિવિધ કામગીરીઓ સંભાળી છે. ફિલ્મ્સ ડિવિઝનમાં તેમના કાર્યકાળ દરમિયાન, તેઓ મુંબઈમાં નેશનલ મ્યુઝિયમ ઓફ ઇન્ડિયન સિનેમાની સ્થાપના સાથે સંકળાયેલા હતા.
તેમણે પીઆઇબી મુંબઇમાં એક દાયકાથી વધુ સમય સુધી સેવા આપી હતી, જેમાં ગોવાના ઇન્ટરનેશનલ ફિલ્મ ફેસ્ટિવલ ઓફ ઇન્ડિયા  સહિત વિવિધ રાષ્ટ્રીય અને આંતરરાષ્ટ્રીય કાર્યક્રમોની મીડિયા પ્રવૃત્તિઓનું સંચાલન કરવામાં આવ્યું હતું.
CB/GP/JD
(
પ્રધાનમંત્રીનું કાર્યાલય
પ્રધાનમંત્રી અને રશિયાના રાષ્ટ્રપતિ વચ્ચે ટેલિફોનિક સંવાદ
પ્રધાનમંત્રીને આજે રશિયાના રાષ્ટ્રપતિ મહામહિમ વ્લાદિમીર પુતિને ટેલિફોન કોલ કર્યો હતો.
રશિયાના રાષ્ટ્રપતિએ પ્રધાનમંત્રીના જન્મદિવસ પ્રસંગે શુભેચ્છાઓ પાઠવી હતી. પ્રધાનમંત્રી મોદીએ શુભેચ્છાઓ આપવા બદલ તેમની કૃતજ્ઞતા વ્યક્ત કરી હતી.
બંને નેતાઓએ ભારત અને રશિયા વચ્ચેની 'વિશેષ અને વિશેષાધિકાર વ્યૂહાત્મક ભાગીદારી' ને વધુ મજબુત બનાવવા માટે તેમની કટિબદ્ધતાને પુનરાવર્તિત કરી અને કોવિડ-19 રોગચાળો હોવા છતાં દ્વિપક્ષીય ક્રિયાપ્રતિક્રિયામાં સતત ગતિશીલ રહેવા માટે પ્રશંસા વ્યક્ત કરી. આ સંદર્ભમાં તેઓએ રક્ષા મંત્રી અને વિદેશ મંત્રી દ્વારા મોસ્કોની તાજેતરની ક્રિયાશીલ મુલાકાતોનો ઉલ્લેખ કર્યો.
પ્રધાનમંત્રી મોદીએ આ વર્ષે એસસીઓ અને બ્રિક્સની સફળ રશિયન અધ્યક્ષતા માટે રાષ્ટ્રપતિ પુતિનનો આભાર માન્યો. તેમણે આ વર્ષના અંતમાં આગામી એસસીઓ અને બ્રિક્સ શિખર સંમેલનમાં ભાગ લેવા માટેની ઉત્સુકતા પ્રગટ કરી તેમજ ભારતની યજમાનીમાં યોજાનાર એસસીઓના પ્રધાનમંત્રીઓની પરિષદમાં ભાગ લેવાની ઉત્સુકતા વ્યક્ત કરી.
પ્રધાનમંત્રી મોદીએ ભારત સાથે દ્વિપક્ષીય સંબંધોને મજબૂત બનાવવાની તેમની વ્યક્તિગત પ્રતિબદ્ધતા બદલ રાષ્ટ્રપતિ પુતિનનો આભાર માન્યો અને કહ્યું કે, તેઓ પરસ્પર અનુકૂળ તારીખે આગામી દ્વિપક્ષીય શિખર સંમેલનમાં ભારતમાં રાષ્ટ્રપતિ પુતિનને આવકારવા ઈચ્છે છે.
SD/GP/BT
સોશિયલ મીડિયા પર અમને ફોલો કરો:
(
કૃષિ મંત્રાલય
ભારત સરકારનાં કૃષિ, સહકાર અને ખેડૂત કલ્યાણ વિભાગની વિવિધ કામગીરીઓ
પીએમજીકેવાય અંતર્ગત લગભગ 5,516 મેટ્રિક ટન દાળ વિતરણ માટે રાજ્યો/કેન્દ્રશાસિત પ્રદેશોમાં મોકલવામાં આવી
ભારત સરકારનાં કૃષિ, સહકાર અને ખેડૂત કલ્યાણ વિભાગે લોકડાઉનનાં સમયગાળા દરમિયાન પ્રાદેશિક સ્તરે ખેડૂતો અને કૃષિલક્ષી કામગીરીઓને સુવિધાજનક બનાવવા માટે ઘણા ઉપાયો કર્યા છે. આ કામગીરીઓની તાજેતરની સ્થિતિ નીચે મુજબ છેઃ
- રવિ સિઝન 2020 દરમિયાન નાફેડે એમએસપી પર 597 કરોડ રૂપિયાની રકમ ચુકવણી 1,21,883 મેટ્રિક ટન દાળ અને તલની ખરીદી કરી છે, જેનો લાભ 89,145 ખેડૂતોને મળ્યો છે.
- પ્રધાનમંત્રી ગરીબ કલ્યાણ યોજના  અંતર્ગત લગભગ 5,516 મેટ્રિક ટન દાળ રાજ્યો/કેન્દ્રશાસિત પ્રદેશોમાં વિતરણ માટે મોકલવામાં આવી છે.
- 24.3.2020થી લોકડાઉનના ગાળા દરમિયાન પ્રધાનમંત્રી કિસાન સન્માન ભંડોળ  યોજના અંતર્ગત લગભગ 8.31 કરોડ ખેડૂત પરિવારોને લાભ મળ્યો છે અને અત્યાર સુધી 16,621 કરોડ રૂપિયાની રકમ વહેંચવામાં આવી છે.
- વર્તમાન કોવિડ-19 સંકટથી કૃષિ અને સંબંધિત વસ્તુઓનાં નિકાસકારોની સમસ્યાઓનું મૂલ્યાંકન કરવા અને તેમની સમસ્યાઓનું સમાધાન કરવા માટે જરૂરી પગલાં લેવા કૃષિ, સહકાર અને ખેડૂત કલ્યાણ વિભાગના સચિવની અધ્યક્ષતામાં વીડિયો કોન્ફરન્સિંગના માધ્યમથી તારીખ 13.4.2020ના રોજ બેઠક આયોજિત કરવામાં આવી હતી. આ બેઠકમાં ફળફળાદિ, શાકભાજી, બાસમતી અને બિનબાસમતી ચોખા, બીજ, ફૂલ, છોડ, જૈવિક ઉત્પાદન, કૃષિ ઉપકરણ અને મશીનરી જેવી કૃષિલક્ષી ચીજવસ્તુઓનાં ઉત્પાદકો/નિકાસકારો સંગઠનોનાં પ્રતિનિધિઓ સામેલ થયા હતા.
- ઉપલબ્ધતા સાથે સંબંધિત નિકાસકારોનાં મુદ્દા અને કામદારોની અવરજવર, આંતર-રાજ્ય પરિવહનમાં અવરોધો, કાચા માલની ખેંચ, ફાઇટો-સેનિટરી, કૂરિયર સેવાઓ બંધ કરવા, માલ વહન સેવાઓની ઉપલબ્ધતા, બંદર/યાર્ડ સુધી પહોંચ અને આયાત/નિકાસ માટે માલને મોકલવા જેવા વિષયો પર ચર્ચા કરવામાં આવી તથા કૃષિ અને સંબંધિત ચીજવસ્તુઓને સુચારરૂપે આયાત અને નિકાસને સુવિધાજનક બનાવવા માટે આ મુદ્દાઓનું ઉચિત સ્વરૂપે સમાધાન કરવાનો નિર્ણય લેવામાં આવ્યો છે.
RP
અંતરિક્ષ વિભાગ
દ્વિતિય ફ્રન્ટીયર્સ ઇન જીઓસાયન્સીસ રિસર્ચ કોન્ફરન્સ  1-3 ફેબ્રુઆરી 2023 દરમિયાન યોજાશે
ફ્રન્ટીયર્સ ઇન જીઓસાયન્સીસ રિસર્ચ કોન્ફરન્સ  એ ફિઝિકલ રિસર્ચ લેબોરેટરી  અમદાવાદની વાર્ષિક ઇવેન્ટ છે. બીજી FGRC 1-3 ફેબ્રુઆરી 2023 દરમિયાન PRL ખાતે આયોજિત કરવામાં આવી રહી છે. કોન્ફરન્સના મુખ્ય ઉદ્દેશ્યોમાં તાજેતરના વૈજ્ઞાનિક તારણોને પ્રસારિત કરવા, ભારતમાં જીઓસાયન્સ સંશોધનના ભાવિ અભ્યાસક્રમની યોજના બનાવવા, સહયોગ વધારવા માટે અને જ્ઞાનનું વિનિમય અને આધુનિક ટેકનોલોજીનો ઉપયોગ કરીને સંયુક્ત રીતે સામાજિક મુદ્દાઓને સંબોધિત કરવા ભારતના જીઓસાયન્સ સમુદાયને એક સામાન્ય પ્લેટફોર્મ પર લાવવાનો સમાવેશ થાય છે. આ પરિષદ વિવિધ અવકાશી અને ટેમ્પોરલ સ્કેલ પર પૃથ્વીના મૂળથી લઈને તેના વાતાવરણ સુધીના જીઓસાયન્સ સંશોધનના વિવિધ પાસાઓને આવરી લે છે. પરિષદનો મુખ્ય ભાર આબોહવા પરિવર્તન, નક્કર પૃથ્વી, જળવિજ્ઞાન, જૈવ-રસાયણશાસ્ત્ર, મહાસાગર પરિભ્રમણ, હિમનદી ગતિશીલતા, પ્રાચીન સંસ્કૃતિના ઉદય અને પતન સાથે કૃત્રિમ બુદ્ધિમત્તા અને પૃથ્વી વિજ્ઞાનના વિવિધ ક્ષેત્રોમાં મશીન લર્નિંગ પર છે.
ભારતના ઘણા અગ્રણી ભૂ-વિજ્ઞાનીઓ 300થી વધુ પ્રતિનિધિઓ સાથે FGRC-2023માં હાજરી આપી રહ્યા છે. સહભાગીઓમાં સમગ્ર દેશમાંથી ખૂબ જ યુવા વિદ્યાર્થીઓથી લઈને વરિષ્ઠ વૈજ્ઞાનિકોનો સમાવેશ થાય છે. FGRC-2023નું ઉદઘાટન શ્રી A.S. કિરણ કુમાર, ભારતીય અવકાશ સંશોધન સંસ્થા ના ભૂતપૂર્વ અધ્યક્ષ, અવકાશ વિભાગના ભૂતપૂર્વ સચિવ, પ્રધાનમંત્રી-વિજ્ઞાન, ટેકનોલોજી અને નવીનતા સલાહકાર પરિષદ ના સભ્ય, સ્પેસ કમિશનના સભ્ય, અને PRL કાઉન્સિલ ઓફ મેનેજમેન્ટના અધ્યક્ષ અને શ્રી એસ. સોમનાથ [ચેરમેન, ISRO અને સેક્રેટરી, અવકાશ વિભાગ, સરકાર. ભારત સરકાર દ્વારા કરવામાં આવશે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 120
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ ઈઝરાયેલના પ્રધાનમંત્રી મહામહિમ નફતાલી બેનેટ સાથે ટેલિફોન પર વાત કરી
પ્રધાનમંત્રી શ્રી નરેન્દ્ર મોદીએ આજે ઈઝરાયેલના પ્રધાનમંત્રી મહામહિમ નફતાલી બેનેટ સાથે ટેલિફોન પર વાત કરી હતી.
પ્રધાનમંત્રીએ મહામહિમ બેનેટને તેમના COVID-19 નિદાન પછી વહેલા સ્વસ્થ થવા માટે શુભેચ્છાઓ પાઠવી હતી. તેમણે ઈઝરાયેલમાં તાજેતરના આતંકવાદી હુમલામાં થયેલીજાનહાનિ બદલ શોક પણ વ્યક્ત કર્યો હતો.
નેતાઓએ યુક્રેનની સ્થિતિ સહિત તાજેતરના ભૌગોલિક-રાજકીય વિકાસ પર વિગતવાર ચર્ચા કરી હતી. તેઓએ ચાલી રહેલી દ્વિપક્ષીય સહકાર પહેલની પણ સમીક્ષા કરી હતી.
પ્રધાનમંત્રી શ્રીએ મહામહિમ બેનેટનું વહેલી તકે ભારતમાં સ્વાગત કરવા માટે તેમની આતુરતા વ્યક્ત કરી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ભારતીય ક્રિકેટર ચેતેશ્વર પૂજારા તેની 100મી ટેસ્ટ મેચ પહેલા પ્રધાનમંત્રી નરેન્દ્ર મોદીને મળ્યા
ભારતીય ક્રિકેટર, ચેતેશ્વર પુજારા અને તેની પત્ની પૂજા આજે તેમની 100મી ટેસ્ટ મેચ પહેલા પ્રધાનમંત્રી નરેન્દ્ર મોદીને પ્રધાનમંત્રીના નિવાસસ્થાને મળ્યા હતા. શ્રી મોદીએ ચેતેશ્વર પૂજારાને શુભેચ્છાઓ પાઠવી.
એક ટ્વીટમાં, પ્રધાનમંત્રીએ કહ્યું;
“આજે તમને અને પૂજાને મળીને આનંદ થયો. તમારી 100મી ટેસ્ટ અને તમારી કારકિર્દી માટે શુભકામનાઓ.
@ચેતેશ્વર1”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ આંતરરાષ્ટ્રીય યોગ દિવસ 2023ના 100 દિવસના કાઉન્ટડાઉનની ઉજવણી માટે 3-દિવસીય યોગ મહોત્સવ 2023માં ભાગ લેવા માટે દરેકને વિનંતી કરી
પ્રધાનમંત્રી શ્રી નરેન્દ્ર મોદીએ ત્રણ દિવસીય યોગ મહોત્સવ 2023માં ભાગ લેવા માટે દરેકને વિનંતી કરી છે, જે આંતરરાષ્ટ્રીય યોગ દિવસ 2023ના 100 દિવસના કાઉન્ટડાઉનને યાદ કરવા માટેનો એક કાર્યક્રમ છે. ત્રણ દિવસીય યોગ મહોત્સવ 2023 તાલકટોરા સ્ટેડિયમ ખાતે 13-14 માર્ચના રોજ અને મોરારજી દેસાઈ નેશનલ ઈન્સ્ટિટ્યૂટ ઓફ યોગામાં 15 માર્ચે નવી દિલ્હીમાં યોજાશે.
આયુષ મંત્રાલય દ્વારા એક ટ્વીટ શેર કરતા, પ્રધાનમંત્રીએ ટ્વીટ કર્યું;
“યોગ દિવસના સો દિવસો બાકી છે, તમને બધાને તેને ઉત્સાહ સાથે ચિહ્નિત કરવા વિનંતી કરું છું. અને, જો તમે યોગને તમારા જીવનનો એક ભાગ બનાવ્યો નથી, તો વહેલામાં વહેલી તકે કરો."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
મણિપુરના નોની જિલ્લામાં બસ દુર્ઘટનામાં જાનહાનિથી પ્રધાનમંત્રી શ્રી દુઃખી
PMNRF તરફથી એક્સ-ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ મણિપુરના નોની જિલ્લામાં એક દુ:ખદ બસ અકસ્માતમાં થયેલા મૃત્યુ પ્રત્યે શોક વ્યક્ત કર્યો છે. પ્રધાનમંત્રી શ્રીએ એક્સ-ગ્રેશિયાની પણ જાહેરાત કરી હતી. મૃતકના નજીકના સંબંધીઓને રૂ. 2 લાખ અને બસ અકસ્માતમાં ઘાયલ થયેલા લોકોને 50,000 રૂ. પ્રધાનમંત્રી રાષ્ટ્રીય રાહત ફંડ  માંથી આપવામાં આવશે.
પ્રધાનમંત્રી કાર્યાલયે ટ્વીટ કર્યું;
"મણિપુરના નોની જિલ્લામાં એક દુ:ખદ બસ અકસ્માતને કારણે થયેલા જાનહાનિથી દુઃખી છું. મારા વિચારો શોકગ્રસ્ત પરિવારો સાથે છે. હું આશા રાખું છું કે ઘાયલો જલ્દી સ્વસ્થ થાય. મણિપુર સરકાર અસરગ્રસ્તોને તમામ શક્ય સહાય પૂરી પાડી રહી છે: PM @narendramodi"
"PMNRF તરફથી 2 લાખ રૂપિયાની એક્સ-ગ્રેશિયા બસ દુર્ઘટનામાં દરેક મૃતકના નજીકના સંબંધીઓને આપવામાં આવશે. ઘાયલોને 50,000 રૂપિયા આપવામાં આવશે: PM @narendramodi"
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ તેમની પૂર્વોત્તરની મુલાકાતની તસવીરો શેર કરી
પ્રધાનમંત્રી શ્રી નરેન્દ્ર મોદીએ ગઈકાલે પૂર્વોત્તર ભારતના સૌંદર્યની પ્રશંસા કરી હતી તથા લોકોને #MagnificentNortheast સાથે પૂર્વોત્તરની મુલાકાતની તસવીરો ઇન્સ્ટાગ્રામ પર શેર કરવા અપીલ કરી હતી. સાથે એમણે વચન આપ્યું હતું કે, તેઓ પોતાની પૂર્વોત્તરની મુલાકાતની તસવીરો પણ શેર કરશે.
આજે એમણે પોતાની પૂર્વોત્તરની મુલાકાતની કેટલીક તસવીરો શેર કરી છે.
“ગઈકાલે, મેં આપ સૌને કહેલું કે #MagnificentNortheast સાથે આપની પૂર્વોત્તરની મુલાકાતની તસવીરો ઇન્સ્ટાગ્રામ પર શેર કરશો.
મેં ઇન્ટ્રાગ્રામ પર મારી સ્ટોરીમાં મારી કેટલીક તસવીરો શેર કરી છે, અહિં જુઓ https://t.co/HL4RbIyE9z
— નરેન્દ્ર મોદી  ફેબ્રુઆરી 9, 2019”
RP
(Visitor Counter : 110
પ્રધાનમંત્રીનું કાર્યાલય
પ્રધાનમંત્રીએ મોરોક્કોમાં ભૂકંપને કારણે થયેલી જાનહાનિ પર શોક વ્યક્ત કર્યો
ભારત આ મુશ્કેલ સમયમાં મોરોક્કોને તમામ સંભવ મદદ કરવા તૈયાર હોવાનું કહ્યું
પ્રધાનમંત્રી શ્રી નરેન્દ્ર મોદીએ મોરોક્કોમાં ભૂકંપને કારણે થયેલી જાનહાનિ પર ઊંડો શોક વ્યક્ત કર્યો છે.
શ્રી મોદીએ એમ પણ કહ્યું કે ભારત આ મુશ્કેલ સમયમાં મોરોક્કોને શક્ય તમામ મદદ કરવા તૈયાર છે.
એક X પોસ્ટમાં, પ્રધાનમંત્રીએ કહ્યું;
“મોરોક્કોમાં ભૂકંપને કારણે થયેલી જાનહાનિથી અત્યંત દુઃખી છું. આ દુ:ખદ ઘડીમાં મારા વિચારો મોરોક્કોના લોકો સાથે છે. જેમણે તેમના પ્રિયજનોને ગુમાવ્યા છે તેમના પ્રત્યે સંવેદના. ઘાયલો વહેલામાં વહેલી તકે સાજા થાય. ભારત આ મુશ્કેલ સમયમાં મોરોક્કોને શક્ય તમામ મદદ કરવા તૈયાર છે.”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 128.76 કરોડને પાર
છેલ્લા 24 કલાકમાં 79 લાખથી વધુ ડોઝ આપવામાં આવ્યા છે
સાજા થવાનો દર હાલમાં 98.36%
છેલ્લા 24 કલાકમાં 6,822 દૈનિક નવા કેસ નોંધાયા, 558 દિવસમાં સૌથી ઓછા
ભારતમાં સક્રિય કેસનું ભારણ , 554 દિવસમાં સૌથી ઓછા
સાપ્તાહિક પોઝિટિવિટી દર  23 દિવસથી 1% કરતા ઓછો
છેલ્લા 24 કલાકમાં 79,39,038 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 128.76 કરોડ  ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,34,23,668 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,84,773
|
|
બીજો ડોઝ
|
|
95,56,046
|
|
FLWs
|
|
પ્રથમ ડોઝ
|
|
1,83,81,553
|
|
બીજો ડોઝ
|
|
1,66,08,872
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
46,93,17,106
|
|
બીજો ડોઝ
|
|
24,85,78,165
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
18,73,53,131
|
|
બીજો ડોઝ
|
|
12,74,17,445
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
11,72,45,359
|
|
બીજો ડોઝ
|
|
8,27,68,140
|
|
કુલ
|
|
1,28,76,10,590
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,40,79,612 દર્દીઓ સાજા થઇ ગયા છે અને છેલ્લા 24 કલાકમાં વધુ 10,004 દર્દીઓ સાજા થયા છે.
આના કારણે એકંદરે સાજા થવાનો દર 98.36% થયો છે.
163 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 6,822 નવા કેસ નોંધાયા છે. આ 558 દિવસમાં સૌથી ઓછું છે.
સક્રિય કેસનું ભારણ હાલમાં 95,014 છે, 554 દિવસમાં સૌથી ઓછું. હાલમાં સક્રિય કેસો દેશના કુલ પોઝિટિવ કેસોના 0.27% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 10,79,384 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 64.94 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 0.78% છે જે છેલ્લા 23 દિવસથી 1%થી ઓછો છે, જ્યારે દૈનિક પોઝિટીવિટી દર આજે 0.63% નોંધાયો છે. દૈનિક પોઝિટીવિટી દર છેલ્લા 64 દિવસથી 2%થી ઓછો છે અને સળંગ 99 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 124
પૃથ્વી વિજ્ઞાન મંત્રાલય
દીવ ખાતે વૈજ્ઞાનિક પડકારો અને ટકાઉ બ્લુ ઈકોનોમી માટેની તકો પર G20 RIIG કોન્ફરન્સનું સમાપન
18મી મે 2023ના રોજ દિવ ખાતે વૈજ્ઞાનિક પડકારો અને ટકાઉ બ્લુ-ઈકોનોમી માટેની તકો પર G20 રિસર્ચ ઈનોવેશન એન્ડ ઇનિશિયેટિવ ગેધરિંગ  કોન્ફરન્સનું સમાપન થયું. કુલ 35 વિદેશી પ્રતિનિધિઓ અને 40 ભારતીય નિષ્ણાતો અને વિવિધ વૈજ્ઞાનિક વિભાગો/સંસ્થાઓના આમંત્રિતો ભારત સરકારે કોન્ફરન્સમાં ભાગ લીધો હતો. આ બેઠકની અધ્યક્ષતા ડૉ શ્રીવરી ચંદ્રશેખર, સચિવ DST અને G20 RIIG-ચેર દ્વારા કરવામાં આવી હતી.
કોન્ફરન્સમાં ભાગ લેનારા G20 દેશો અને આંતરરાષ્ટ્રીય સંગઠનોમાં બ્રાઝિલ, ઇન્ડોનેશિયા, ઓસ્ટ્રેલિયા, જાપાન, ઇટાલી, ફ્રાન્સ, જર્મની, રશિયા, સાઉદી અરેબિયા, સિંગાપોર, UAE, યુનાઇટેડ કિંગડમ, નેધરલેન્ડ, ફ્રાન્સ, નેધરલેન્ડ, રિપબ્લિક ઓફ કોરિયા, રશિયા, સંયુક્ત આરબ અમીરાત, યુનાઇટેડ કિંગડમ, યુનાઇટેડ સ્ટેટ્સ ઓફ અમેરિકા, યુરોપિયન યુનિયન, સ્પેન, સિંગાપોર, નોર્વે અને ઇન્ટરનેશનલ સોલર એલાયન્સ નો સમાવેશ થાય છે.
રિસર્ચ ઇનોવેશન ઇનિશિયેટિવ ગેધરીંગ  એ G20 ફોરમની એક નવી પહેલ છે, જે 2022માં ઇન્ડોનેશિયન પ્રેસિડેન્સી દરમિયાન શરૂ કરવામાં આવી હતી. ભારત 2023માં તેના G20 પ્રેસિડેન્સી દરમિયાન "સમાન સમાજ માટે સંશોધન અને નવીનતા"ની મુખ્ય થીમ હેઠળ RIIG પહેલને આગળ લઈ રહ્યું છે. "
ડૉ. શ્રીવરી ચંદ્રશેખર, સેક્રેટરી DST અને અધ્યક્ષ G20-RIIG એ બેઠકમાં પ્રતિનિધિઓનું સ્વાગત કર્યું. ડૉ. ચંદ્રશેખરે તેમની શરૂઆતની ટીપ્પણીમાં જણાવ્યું હતું કે, ભારત પાસે દરિયાકાંઠાના વિસ્તારના વિકાસ માટે એક બહુપક્ષીય યોજના છે જેમાં વાદળી અર્થવ્યવસ્થામાં પરિવર્તન, દરિયાકાંઠાના માળખામાં સુધારો અને દરિયાઈ ઇકોસિસ્ટમનું રક્ષણ સામેલ છે.
કોન્ફરન્સની ચર્ચાઓ મુખ્યત્વે બ્લુ ઈકોનોમી સાયન્સ એન્ડ સર્વિસીઝને સમજવાના વિષયો પર કેન્દ્રિત હતી. બ્લુ ઈકોનોમી ક્ષેત્રો અને તકો; અવલોકન ડેટા અને માહિતી સેવાઓ; દરિયાઈ ઇકોસિસ્ટમ્સ અને પ્રદૂષણ; બ્લુ ઈકોનોમી વ્યવસ્થાપન અને પરિપ્રેક્ષ્ય; દરિયાઇ અને દરિયાઇ અવકાશી આયોજન; દરિયાઈ જીવન સંસાધનો અને જૈવવિવિધતા; ડીપ સી ઓશન ટેકનોલોજી; અને બ્લુ ઇકોનોમી પોલિસી પરિપ્રેક્ષ્ય. કોન્ફરન્સમાં ટકાઉ બ્લુ-ઈકોનોમી માટે રાષ્ટ્રોની શ્રેષ્ઠ પ્રથાઓ અને નીતિ મોડલ શેર કરવા પર ચર્ચા કરવામાં આવી હતી.
ભારતે બેઠક દરમિયાન ચર્ચા માટે સંશોધન મંત્રીઓની ઘોષણાનો પ્રથમ ડ્રાફ્ટ પણ રજૂ કર્યો હતો. 5મી જુલાઈ 2023ના રોજ મુંબઈમાં યોજાનારી સંશોધન મંત્રીઓની બેઠકમાં મંત્રી સ્તરીય ઘોષણા સ્વીકારવામાં આવશે.
YP/GP/JD
(Visitor Counter : 104
પ્રધાનમંત્રીનું કાર્યાલય
પ્રધાનમંત્રીએ પ્રખ્યાત વાયોલિનવાદક શ્રી ટી.એન. ક્રિષ્ણનના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પ્રખ્યાત વાયોલિનવાદક શ્રી ટી.એન. ક્રિષ્ણનના અવસાન અંગે શોક વ્યક્ત કર્યો છે.
પ્રધાનમંત્રીએ કહ્યું કે, "પ્રખ્યાત વાયોલિનવાદક શ્રી ટી.એન. ક્રિષ્ણનના અવસાનથી સંગીતની દુનિયામાં મોટી ખોટ પડી છે. તેમની કૃતિઓ આપણી સંસ્કૃતિની વિવિધ સંવેદનાની હારમાળાઓ અને ભાવનાઓને સમાવી લે છે. તેઓ યુવા સંગીતકારો માટે ઉત્તમ માર્ગદર્શક પણ હતા. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ બેડમિન્ટન વર્લ્ડ ચેમ્પિયનશિપ 2021માં સિલ્વર મેડલ જીતવા બદલ કિદામ્બી શ્રીકાંતને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ કિદામ્બી શ્રીકાંતને બેડમિન્ટન વર્લ્ડ ચેમ્પિયનશિપ 2021માં સિલ્વર મેડલ જીતવા બદલ અભિનંદન પાઠવ્યા છે.
એક ટ્વિટમાં, પ્રધાનમંત્રીએ કહ્યું;
"ઐતિહાસિક સિલ્વર મેડલ જીતવા બદલ @srikidambiને અભિનંદન. આ જીત ઘણા ખેલાડીઓને પ્રેરણા આપશે અને તેઓ બેડમિન્ટનમાં વધુ રસ લેશે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે ભારત અને પ્રજાસત્તાક કોરિયા વચ્ચે સ્ટાર્ટઅપ સહયોગ માટે થયેલા સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે સ્ટાર્ટઅપ સહયોગ પર ભારત અને પ્રજાસત્તાક કોરિયા વચ્ચે થયેલા સમજૂતી કરારને પૂર્વવર્તી અસરથી મંજૂરી આપી દીધી છે. આ સમજૂતી કરાર પર ફેબ્રુઆરી, 2019માં હસ્તાક્ષર થયાં હતાં.
આ એમઓયુથી બંને દેશોનાં સ્ટાર્ટઅપ ઉદ્યોગો વચ્ચે દ્વિપક્ષીય સહયોગમાં સરળતા થશે અને પ્રોત્સાહન મળશે, આ ઉદ્યોગો તેમનાં રાષ્ટ્રીય કાયદા અને નિયમનો તથા આવી કોઈ અસરકારક આંતરરાષ્ટ્રીય સમજૂતીઓ અને સંધિઓ પર આધારિત હોવા જરૂરી છે તથા બંને દેશો સાથે સંબંધિત હોવા જોઈએ.
J.Khunt/RP
(Visitor Counter : 104
પ્રધાનમંત્રીનું કાર્યાલય
પ્રધાનમંત્રીએ પૂર્વ કેન્દ્રીય મંત્રી શ્રી શરદ યાદવના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ભૂતપૂર્વ કેન્દ્રીય મંત્રી શ્રી શરદ યાદવના નિધન પર ઊંડો શોક વ્યક્ત કર્યો છે અને કહ્યું છે કે તેઓ ડૉ. લોહિયાના આદર્શોથી ખૂબ જ પ્રેરિત હતા.
એક ટ્વીટમાં, પ્રધાનમંત્રીએ કહ્યું;
"શ્રી શરદ યાદવજીના નિધનથી વ્યથિત છું. જાહેર જીવનમાં તેમના લાંબા કાર્યકાળમાં, તેમણે સાંસદ અને મંત્રી તરીકે આગવી ઓળખ ઊભી કરી હતી. તેઓ ડૉ. લોહિયાના આદર્શોથી ખૂબ જ પ્રેરિત હતા. હું હંમેશા અમારી ક્રિયાપ્રતિક્રિયાને યાદ કરીશ. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પેપરલેસ થવાના ત્રિપુરા સરકારના નિર્ણયની પ્રશંસા કરી
પ્રધાનમંત્રી શ્રી નરેન્દ્ર મોદીએ પેપરલેસ થવાના ત્રિપુરા સરકારના નિર્ણયની પ્રશંસા કરી છે.
ત્રિપુરાના મુખ્યમંત્રી પ્રોફેસર  માણિક સાહાના ટ્વીટનો જવાબ આપતાં પ્રધાનમંત્રીએ ટ્વીટ કર્યું:
"ત્રિપુરા ટેક્નોલોજીને અપનાવવા અને નાગરિકોના જીવનમાં સકારાત્મક પરિવર્તન લાવવાના નિર્ધારિત પ્રયાસો કરે છે તે જોઈને આનંદ થયો."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 51.90 કરોડ લોકોને રસી આપવામાં આવી
- ભારતમાં સક્રિય કેસનું ભારણ 3,86,351 થયું, 140 દિવસમાં સૌથી ઓછુ
- સક્રિય કેસ કુલ કેસનાં 1.21% થયા, માર્ચ 2020 બાદ સૌથી ઓછા
- સૌથી વધુ સાજા થવાનો દર નોંધાયો, હાલમાં 97.45%
- દેશમાં અત્યાર સુધીમાં કુલ 3,12,20,981 દર્દીઓ સાજા થયા
- છેલ્લા 24 કલાકમાં 40,013 દર્દીઓ સાજા થયા
- છેલ્લા 24 કલાકમાં ભારતમાં 38,353 નવા કેસ નોંધાયા
- સાપ્તાહિક પોઝિટિવીટી દર ઘટીને 5% કરતા ઓછો થઈ ગયો છે, હાલમાં 2.34% છે
- દૈનિક પોઝિટિવીટી દર 2.16% પહોંચ્યો, જે છેલ્લા 16 દિવસથી 3%થી ઓછો છે
- પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 48.50 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1744673
કોવિડ-19 રસીકરણ અપડેટ
વિગત: https://pib.gov.in/PressReleasePage.aspx?PRID=1744650
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 166